Може ли да се спортува по време на ортодонтско лечение?
Можете да практикувате всички видове спорт. Когато лечебният апарат е снемаем, той се маха по време на спорт или в час по физическо възпитание при децата. Изключение правят алайнерите, които не пречат и могат да не се махат при спорт. Ако апаратът е фиксиран, като например брекети, те не пречат, но при удар по лицето е възможно нараняване на устните или разлепване на брекет. Пациентите, практикуващи подобни спортове, могат да носят предпазна шина, която без проблем се оформя по повърхността на зъбите с брекети, след нагряване.